Účinky liekov na tlak Prestance 10/5 po dvoch mesiacoch: skúsenosti a problémy
Dobrý deň beriem lieky na tlak Prestance 10/5 už dva mesiace a tlak mi stále skáče kedy začnú účinkovať lieky dávam si pozor čo  jem , ale som v prechode ,ďakujeme
Dobrý deň,
ďakujeme za Vašu otázku.
Vzhľadom na to, že lieky užívate už dva mesiace a neuvádzate bližšie informácie o hodnotách krvného tlaku, odporúčam Vám kontaktovať predpisujúceho lekára. On na základe Vášho zdravotného stavu určí ďalší postup v liečbe.
Ako prevencia vysokého krvného tlaku sa odporúča celková zmena životného štýlu. Odporúča sa obmedziť príjem soli v potravinách a znížiť konzumáciu vysoko spracovaných potravín, zvýšiť príjem vlákniny, obmedziť konzumáciu alkoholu, nefajčiť, udržiavať si optimálnu váhu, dostatok pohybovej aktivity a znížiť stres.
Téme klimaktéria sa venovala kolegyňa v minulosti. Jej odporúčania si môžete prečítať na tomto
odkaze.
Prajem všetko dobré.
S pozdravom
Mgr. Emma Halás Haluščíková